Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
7 ก.พ. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 3.95 จุด (0.24%) ปิดภาคเช้าที่ 1,662.66 จุด ด้วยมูลค่าการซื้อขาย 24,564.65 ล้านบาท
Most Positive Impact: ADVANC (+0.87 จุด), PTT (+0.7 จุด), PTTEP (+0.39 จุด)
Most Negative Impact: CPALL (-0.66 จุด), MAKRO (-0.23 จุด), BH (-0.18 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นนำโดยกลุ่มพลังงาน(+1.16 จุด), สื่อสาร(+1.12 จุด), อสังหาฯ(+0.74 จุด) กลุ่มอาหาร(+0.44 จุด) เป็นต้น ส่วนกลุ่มที่กดดันดัชนี ได้แก่ กลุ่มพาณิชย์(-0.72 จุด) และกลุ่มโรงพยาบาล(-0.32 จุด)
สำหรับตลาดหุ้นในภูมิภาคเอเชียส่วนใหญ่ปรับตัวเพิ่มขึ้น ได้แก่ ออสเตรเลีย(+1.1%) สิงคโปร์(+0.76%) ฟิลิปปินส์(+0.71%) มาเลเซีย(+0.39%) อินเดีย(+0.28%) มีเพียงญี่ปุ่น(-0.75%) และอินโดนีเซีย(-0.22%) ที่ปรับตัวลดลง
มองว่าหุ้นในกลุ่มพลังงานต้นน้ำอย่าง PTT และ PTTEP จะเป็นตัวประคองดัชนีในภาคบ่ายเนื่องจากทิศทางราคาน้ำมันดิบโลกมีโอกาสฟื้นตัวต่อเนื่องจากการคลายความกังวลอุปทานที่ล้นตลาดหลังเห็นการลดกำลังการผลิตของกลุ่ม OPEC ที่ระดับสูง และตลาดยังมีความคาดหวังต่อการเจรจาข้อพิพาทการค้าจะได้ข้อยุติซึ่งจะช่วยให้อุปสงค์น้ำมันดิบกลับมา
สำหรับหุ้นเด่นภาคบ่ายเลือก CPN มองว่าการประกอบธุรกิจในประเทศไทยที่แข็งแกร่งเป็นฐานที่จะช่วยส่งต่อการเติบโตระดับภูมิภาค (มาเลเซียและเวียดนาม) นอกจากนี้ด้วยสถานะทางการเงินที่แข็งแกร่งก็ช่วยสนับสนุนให้บริษัทฯสามารถขยายกิจการค้าปลีกและที่เกี่ยวข้องกับอสังหาริมทรัพย์อื่นๆได้ตามแผน โดยเรามองห็น upside risk จากโครงการใหญ่ ได้แก่ การร่วมลงทุนกับ DTC และการเข้าซื้อกิจการของ GLAND ราคาหุ้นยังมี upside จากราคาพื้นฐานที่ 90 บาท อยู่พอสมควร
ประเด็นน่าติดตาม คืนนี้ติดตามรายงานประจำเดือนของธนาคารกลางยุโรป
หุ้นแนะนำ SPRC BJC AOT